CELEX: 32017R1091
Language: lt
Date: 2017-04-10 00:00:00
Title: 2017 m. balandžio 10 d. Komisijos deleguotasis reglamentas (ES) 2017/1091, kuriuo dėl medžiagų, kurių gali būti pridedama į perdirbtus grūdinius maisto produktus, kūdikiams skirtus maisto produktus ir specialiosios medicininės paskirties maisto produktus, sąrašo iš dalies keičiamas Europos Parlamento ir Tarybos reglamento (ES) Nr. 609/2013 priedas (Tekstas svarbus EEE. )

21.6.2017   
            
            
               LT
            
            
               Europos Sąjungos oficialusis leidinys
            
            
               L 158/5
            
         KOMISIJOS DELEGUOTASIS REGLAMENTAS (ES) 2017/1091
   2017 m. balandžio 10 d.
   kuriuo dėl medžiagų, kurių gali būti pridedama į perdirbtus grūdinius maisto produktus, kūdikiams skirtus maisto produktus ir specialiosios medicininės paskirties maisto produktus, sąrašo iš dalies keičiamas Europos Parlamento ir Tarybos reglamento (ES) Nr. 609/2013 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 12 d. Europos Parlamento ir Tarybos reglamentą (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009 (1), ypač į jo 16 straipsnį,
   kadangi:
   
               (1)
            
            
               Reglamento (ES) Nr. 609/2013 priede pateiktas medžiagų, kurių gali būti pridedama į vienos ar daugiau kategorijų maisto produktus, nurodytus 1 straipsnio 1 dalyje, Sąjungos sąrašas. Pagal to reglamento 22 straipsnį Sąjungos sąrašas taikomas nuo pagal to reglamento 11 straipsnį priimtų atitinkamų deleguotųjų aktų taikymo pradžios dienos. Sąjungos sąrašas gali būti keičiamas laikantis to reglamento 16 straipsnyje nustatytų reikalavimų;
            
         
               (2)
            
            
               2006 m. sausio 6 d. nuomonėje (2) Europos maisto saugos tarnyba (toliau – Tarnyba) padarė išvadą, kad geležies bisglicinato kaip geležies šaltinio naudojimas plačiajai visuomenei skirtuose maisto produktuose, maisto papilduose ir specialiosios mitybinės paskirties maisto produktuose, įskaitant kūdikiams ir mažiems vaikams skirtus maisto produktus, nekelia saugos problemų;
            
         
               (3)
            
            
               geležies bisglicinatas nebuvo įtrauktas į Reglamento (ES) Nr. 609/2013 priedą dėl jo kaip geležies šaltinio naudojimo perdirbtuose grūdiniuose maisto produktuose ir kūdikiams skirtuose maisto produktuose, nes buvo laukiama šiems produktams taikomų taisyklių peržiūros. Kadangi peržiūrai atlikti reikia daugiau šiuo metu vykdomų mokslinių vertinimų, kurie greitu metu nebus baigti, atsižvelgiant į gerą administracinę praktiką nebūtų tinkama dar atidėti Sąjungos sąrašo atnaujinimo, kai į šį sąrašą įtraukiamas geležies bisglicinatas kaip geležies šaltinis perdirbtuose grūdiniuose maisto produktuose ir kūdikiams skirtuose maisto produktuose;
            
         
               (4)
            
            
               Komisija, gavusi paraišką, paprašė Tarnybos pateikti nuomonę dėl kalcio fosforilo oligosacharidų (POs-Ca®), kaip kalcio šaltinio mitybos tikslais dedamų į maisto produktus, maisto papildus ir specialiosios medicininės paskirties maisto produktus, saugos ir biologinio įsisavinamumo. 2016 m. balandžio 26 d. nuomonėje (3) Tarnyba padarė išvadą, kad šios medžiagos naudojimas minėtų kategorijų maisto produktuose saugos problemų nekelia, jei laikomasi tam tikrų toje nuomonėje nustatytų sąlygų. Tarnyba nurodė, kad šia medžiaga būtų reikšmingai prisidedama prie bendro vidutinio per parą suvartojamo kalcio kiekio;
            
         
               (5)
            
            
               todėl Reglamento (ES) Nr. 609/2013 priedas turėtų būti atitinkamai iš dalies pakeistas;
            
         
               (6)
            
            
               buvo konsultuotasi su suinteresuotomis šalimis ir atsižvelgta į jų pateiktas pastabas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 609/2013 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. balandžio 10 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 181, 2013 6 29, p. 35.
   
      (2)  EFSA AFC Panel (EFSA Scientific Panel on food additives, flavourings, processing AIDS and materials in contact with food), Opinion related to Ferrous bisglycinate as a source of iron for use in the manufacturing of foods and in food supplements, The EFSA Journal (2006) 299, 1–17.
   
      (3)  EFSA ANS Panel (EFSA Panel on Food Additives and Nutrient Sources added to Food), 2016, Scientific Opinion on Calcium phosphoryl oligosaccharides (POs-Ca®) as a source of calcium added for nutritional purposes to food, food supplements and foods for special medical purposes, EFSA Journal 2016;14(6):4488.
   
      PRIEDAS
      Reglamento (ES) Nr. 609/2013 priedas iš dalies keičiamas taip:
      
                  a)
               
               
                  prie medžiagos „Kalcis“ po kalcio L-pidolatui skirto įrašo įterpiamas toks įrašas:
                  
                              „kalcio fosforilo oligosacharidai
                           
                           
                               
                           
                           
                               
                           
                           
                              X“
                           
                           
                               
                           
                        
            
                  b)
               
               
                  prie medžiagos „Geležis“ geležies bisglicinatui skirtas įrašas pakeičiamas taip:
                  
                              „geležies bisglicinatas
                           
                           
                              X
                           
                           
                              X
                           
                           
                              X
                           
                           
                              X“